‘n Kans op ‘n nuwe begin – AP Kerk Moot Sentraal\nAP Kerk Moot Sentraal\nBydraes en donasies\n‘n Kans op ‘n nuwe begin\nDecember 30, 2021 December 30, 2021 APK MootSentraal\ndeur Izak Loots\nWanneer gelowiges ‘n nuwe dag, ‘n nuwe week, ‘n nuwe maand, maar ook veral ‘n nuwe jaar betree, sonder om ons God en Vader in aanmerking te neem, is chaos ons voorland. Hy het sy oë altyddeur op die land. Nie net by die aanvang van die nuwe jaar nie, maar tot die einde daarvan!\nAs ons as Christene terugkyk op 2021 en sien die haat en nyd, moord en aanrandings, Sabbatsontheiliging, Sondag inkopies, leë kerke, God en sy gebod word nie meer geëer nie, God word nie meer aangeroep nie, kan ons tereg wonder of Suid-Afrika nog onder God se sorg val, en as daar twyfel by ons is moet ons dadelik deur selfondersoek ons eie en persoonlike aandeel aan die rede vir die gebrek aan die sorg van God vir Suid-Afrika vasstel voordat ons dit op enige ander plek of by ander redes gaan soek.\nKom ons wys ons Hemelse Vader dat ons dit erns maak met hom deur Sy gebooie werklik uit te leef. Die wêreld raak al hoe vuiler, en ons as gelowiges sal, soos die Bybel dit ook beskryf, steeds skoner moet word. Dit beteken om daadwerklik, doelbewus en doelgerig afstand te neem van die vuiles: die diewe, korruptes, bedrieërs, omkopers, moordenaars en ander massas. En laat ons weer die Sabbat in hierdie jaar in ere herstel soos dit hoort. Laat ons ons weerhou van besigheid en sport op die Sabbat. Dan kan 2022 nie minder voorspoedig wees as 2021 nie. Inteendeel.\nDie wonderlikste versekering wat ons egter kan hê vir 2022 wat voorlê, ongeag van wat reeds vooruit bepaal kan word op grond van wat nou al reeds sigbaar is, is die versekering uit die Bybel dat God se oë van die begin van die jaar tot die einde van die jaar, altyddeur op Suid-Afrika gerig is! Maar wat is dit wat Hy verwag om te sien? “’n Seun eer die vader, en ‘n kneg sy heer. As Ek dan ‘n Vader is, waar is my eer? En as Ek ‘n Heer is, waar is die vrees vir My? sê die HERE van die leërskare aan julle, o priesters, wat my Naam verag! Maar julle sê: Waardeur het ons u Naam verag?” [Maleági 1:6]\nElke volk wat God verlaat het kan een en dieselfde lot verwag. Om ‘n Godlose grondwet, onderwysstelsel sonder Christelike grondslag en ‘n regering wat nie meer elke dag met ‘n sitting open met gebed soos in die verlede en wat van God ‘n bespotting maak in die plek te stel en te ondersteun, is die sterkste resep vir ondergang. Dit open deure vir die magte van die Duiwel en sy gesante om te verniel en te vernietig wat eens waardevol en eerbaar was.\nMag u in 2022 geduld beoefen en God dien met u hele hart, u hele verstand en al u kragte en dat u geestelik en fisies paraat en gereed sal wees vir wanneer God ond roep. Wees gereed soos die vyf wyse maagde met die koms van die Bruidegom. U kan God op Sy woord vat as hy sê, “Maar soek eers die koninkryk van God en sy geregtigheid, en al hierdie dinge sal vir julle begevoeg word.” [Matthéüss 6:33] Dit is waar ons verkeerd gegaan het deur ons voorkeurorde om te ruil terwyl God se oë altyddeur op ons is.\n“Maar vir julle wat my Naam vrees, sal die son van geregtigheid opgaan, en daar sal genesing onder sy vleuels wees; en julle sal uittrek en huppel soos kalwers uit die stal.” [Maleági 4:2]\nDis ‘n nuwejaar. ‘n Kans om die sleg en seer van al die gisters te vergeet en net die vreugde-mooi saam te neem. Vanjaar, Here, wil ons gelowiges regtig begin: Ons wil elke dag met ‘n skoon hart leef, ‘n rein gewete gaan slaap en ‘n vervullende lewe lei. Vanjaar wil ons minder “eie ek” wees en meer U; minder kerm en kla en meer lag en dankie sê. Ons wil nader aan U leef, U en u Woord beter leer ken en meer soos U wees. My gebed vandag is: Wees asseblief ons; Wees elke oomblik van elke dag in hierdie nuwejaar ons ewige Metgesel, ons alwyse Raadgewer en ons begripvolle Trooster. Help ons om so op U gefokus te bly dat ons elke dag met oorgawe sal leef in die wete dat U die God van die Heelal agter, langs, voor, onder en bo ons is. Van nou af tot in ewigheid. A M E N.\nPosted in Mootbode, Uncategorized\nPrevious postWees wakker vir valse profete\nWees wakker vir valse profete\nIs God tevrede met ons?\nSkyn jou lig in ander se lewens?\n‘n Boer! Ruggraat van ons samelewing\nNuusbrokkie argief Select Month December 2021 October 2021 September 2021 August 2021 July 2021 June 2021 May 2021 March 2021 February 2021 January 2021 December 2020 November 2020 September 2020 August 2020 July 2020 June 2020 April 2020 March 2020 February 2020 January 2020 December 2019 November 2019 October 2019 August 2019


Die blog waar ek my verbeel dis my lewe | Die Wit Hasie\nDie blog waar ek my verbeel dis my lewe\nFebruarie 1, 2017\t·\nin Sharing other bloggers post.\t·\nAs dinge verkeerd gaan vir mens in die lewe, is ‘n kat of hond soms jou enigste geselskap, die enigstes wat jou nie verlaat het in die slegte tye nie. Maar om behoorlik vir jou dier te sorg as jy skaars ‘n dak oor jou kop of kos in jou maag het, kan ‘n groot […]\nvia Veearts vir verlore siele — swartbeltvirdiere\n← Lekker lees by Liewe Persoon\tTwee is ‘n band →\n12 responses to “Die blog waar ek my verbeel dis my lewe”\tkaren\tFebruarie 2, 2017 om 7:55 vm\nAntwoord →\tDankie vir die deel! Hoe gaan dit deesdae met jou? Skaap het ‘n leemte gelos, ek hoop tyd heel dit gou.\ndiewithasie\tFebruarie 2, 2017 om 7:57 vm\nAntwoord →\tOu Tarzan is bietjie siek. Iets lol met sy maagie en hy is nie homself. Bietjie bekommerd. Wonder of hy nie son moet kry nie al is hy nou ‘n nagaap. Vit D is mos nodig\nkaren\tFebruarie 2, 2017 om 8:03 vm\nAi, dis sleg. Mmm, wat bedoel jy? Hoekom dink jy hy kry te min son?\ndiewithasie\tFebruarie 2, 2017 om 8:08 vm\nSy oortjies lyk geel en hy kom nooit in die son. LikeLike\nkaren\tFebruarie 2, 2017 om 8:18 vm\nEn sy ore was altyd eerder pienkerig (van die bloed)? Geel is gewoonlik ‘n teken dat 1) bloedafbraak verhoog het omdat iets die rooibloedliggaampies teiken, 2) lewerprobleme of 3) galblaasprobleme (as nagapies ooit galblase het). Mens moet eintlik kontroleer hoe lyk sy slymvliese. Het sy hok nie ‘n sonkol nie? (skuus ek vra, weet nie of jy al ‘n foto gewys het nie) – nie dat ek die verband kan sien nie. Vit. D tekort beïnvloed eerder bene (word sagter) en spiere (kramp) omdat die kalsium metabolisme versteur word. Het jy iets aan sy dieet verander, en wat eet hy gewoonlik? Dalk kort hy ‘n doktersbesoek? LikeLike\ndiewithasie\tFebruarie 2, 2017 om 8:24 vm\nNee hy vermy die son. Sal die donkerste plekkie gaan uitsoek om te slaap. Die ore was nog altyd gelerig maar nou meer as voorheen. Nou dat jy praat van dieet…ek het onlangs vir hom pere gegee. Iets wat ek nie normaal weg insluit by sy kos nie. Dalk is dit. Hy eet darem baie goed en vang in die aande sy eie goggas so miskien freak uit nou uit oor niks. As hy nie sieker word nie kan die dokter wag. Hy iss ‘n optel kind wat beteken hulle sal hom by ons vat. Een van die redes hoekom ek min oor hom skryf.\nkaren\tFebruarie 2, 2017 om 8:34 vm\nWel, ek hoop dis die pere. Ek weet nie of nagapies ook bosluise kan kry nie. Daar is parasiete wat deur bosluise oorgedra kan word, wat rooibloedliggaampies aanval, en deur die vorming van bilirubien uit hemoglobien word die bloed geel. Moeilik om te sê sonder om die dier te ondersoek, so dit net spekulasie op die stadium. Solank hy nog eet kan hy nie te siek wees nie… Oorweeg dit egter om ‘n lamp vir hom te kry. LikeLike\ndiewithasie\tFebruarie 2, 2017 om 8:36 vm\nEk kan darem met 100% sekerheid se dis nie bosluise. Ek sit nou juis en kyk na lampies so great minds thik alike 😀\nkaren\tFebruarie 2, 2017 om 9:04 vm\nOk, dis ten minste goed. Ek hoop hy word gou beter. En ja, ‘n lig sal in elk geval goed wees 🙂\ndiewithasie\tFebruarie 2, 2017 om 9:05 vm\nSal jou op hoogte hou\nkaren\tFebruarie 2, 2017 om 9:59 vm\nkaren\tFebruarie 2, 2017 om 8:24 vm\nAntwoord →\tMaar ja, as hy nooit aan sonlig blootgestel word nie, kort hy ligte in sy hok wat natuurlike sonlig simuleer. Dit sal jy waarskynlik net by ‘n troeteldierwinkel kry. Of vir hom ‘n ander hok bou…


Wanneer drome waarheid word | Kerkbode\nEliza van Bredasdorp skryf sy moes 50 jaar wag vir die geleentheid om teologie te kan studeer. Foto: Verskaf\nWanneer drome waarheid word\n3 Mei 2022 KerkbodeAktueel, Studente sê\nHierdie skrywe is deel van Kerkbode se nuwe gespreksforum vir teologiese studente. Hierdie afdeling is in ’n toetsfase. Bydraes word nie voor publikasie deur Kerkbode se proefleser versorg nie.\nDie opinies van briefskrywers weerspieël nie noodwendig die standpunte van die Kerkbode-redaksie of die NG Kerk nie.\nEliza van Bredasdorp skryf: Sommige mense praat van ’n Damaskus moment in hulle lewens. In my lewe praat ek van my Lasarus ervaring. Bloot net vir die feit dat Lasarus 4 dae dood was voordat Jesus hom opgewek het en daardie 4 dae soos ’n ewigheid moes gevoel het vir sy familie. So moes ek 50 jaar wag vir die geleentheid om Teologie te studeer. Dis steeds somtyds moeilik, eintlik meer ondenkbaar om die woorde te kan sê: “Ek is ’n 3de jaar BTH Diensleraar student by Hugenote Kollege.”\nIS JY ’n STUDENT? GESELS SAAM?\nDie groei wat plaasgevind het in my persoonlik maar ook na buite is ongelooflik. Die geleenthede wat ons al gegad het om saam met ons dosente aan tafelgesprekke, lesings en konferensies deel te neem en selfs ’n bydrae te kon maak is iets wat ek nooit sal vergeet nie.\nDit het my lewe ongelooflik verryk. Die retraites wat ek saam met mede studente by die Andrew Murray Sentrum vir Spiritualiteit kon en hopelik weer sal bywoon was van onskatbare waarde. Die “Resilliance” konferensie wat ons na die inperking na die eerste covid vlaag gehad het was ’n geweldige leersame ervaring. Om net te kon hoor hoe ander studente, nie net BTH studente nie, deur die inperking geraak was het my regtig met nuwe oë na ander se uitdagings laat kyk.\nDie leer- en leeswerk is baie, en soms word jy buite jou gemak zone geplaas, die take en toetse is baie, veral omdat ek nog van 8hr tot 5hr elke dag werk, maar die vrugte wat dit voortbring is alles die moeite werd.\nDankie aan Hugenote Kollege, die Seminarium en al die dosente wat hierdie geleentheid skep om ons te help om getrou aan ons roeping te wees.


Massmart se plaaslike sake lyk troebel | Maroela Media\nMassmart Holdings bedryf ondermeer Game, Makro, Dion Wired en Builders Warehouse in Suid-Afrika. Foto: InceConnect.co.za\nDie Suid-Afrikaanse kleinhandelreus Massmart Holdings bly in die moeras. Die maatskappy het die afgelope week sowat 13% van sy waarde op die aandelebeurse verloor nadat hy gewaarsku het dat sy tussenwins met tot 50% kan daal.\nHy het verlede week swaar getrek op die JE en daar is nou kommer oor sy toekoms in die Suid-Afrikaanse kleinhandelomgewing.\nOntleders wys daarop dat pap ekonomiese groei en die gebrek aan werkskepping nadelig vir kleinhandelaars is. Boonop is daar nog kommer oor beleidsekerheid.\nMassmart handel as, onder meer, Makro, Builders Warehouse en Game, en Massmart het die Amerikaanse kleinhandelkenner Mitchell Slape nader gesleep om die groep op die winspad te kry.\nMassmart het uit verskeie maatskappye bestaan voordat begin is om die maatskappye in een te hervestig om Waltons ŉ voetpad in die destydse groeiende Afrika-kleinhandelmark te gee.\nMassmart se strategie volg op dié van Pick n Pay en Clicks wat buitelanders nader getrek het om die twee reuse weer op ŉ winsgewende pad te sit.\nOntleders is egter skepties of die planne suksesvol gaan wees. Kenners meen daar is ŉ ooraanbod van kleinhandelwinkels in Suid-Afrika en dit lei tot ooraanbod in die sektor.\nVolgens Massmart lyk sake nog troebel vir die groep weens die vooruitsig vir sakesentiment en beleggers-stemming.\nOntleders sê die groot uitdaging vir Massmart gaan wees om die groep te verkoop of dit reg te ruk en sy aandeel in die groep te verminder.\nTrevor Manuel, die destydse minister van finansies, was die groot dryfveer wat Massmart as ŉ belegger na Suid-Afrika wou lok. Dit was deel van die groot SA sakeplan om buitelandse beleggings plaaslik te vestig.\nMassmart se vordering is egter in die weegskaal geplaas nadat die departement van handel en nywerheid verskeie stappe daargestel het om grootskaalse arbeidsverliese te verhoed.\nDie markkenner David Shapiro van SASFIN het Massmart gekritiseer dat hy toegelaat het om so ver te gaan. Kenners meen dat gaan moeilike wees om die groep te red.\nPim · 8 maande gelede\nDie grootste probleem by die meeste kleinhandelaars is hulle ongeskikte werkers en dan natuurlik diefstal binne die winkels.\nOubaas · 8 maande gelede\nZuma en kie se self-helpskema wat nou oral kop uitsteek. Die kleinhandel in SA word in elke geval so oorheers (en uitgebuit) deur n handvol. Skelms…almal.\nHierdie berig maak nie sin nie. Het Massmart 30% van sy markwaarde “verkoop” of verloor? Walmart besit 51% aandeel in Massmart, wat op sy beurt die maatskappy van die Walton familie is. Waarom na die “Waltons” verwys? Verder is Massmart vir seker nie die enigste maatskappy wat tans klippe kou (Tiger Brands, Sappi, Sasol, Vodacom, Netcare, ens.) of wie se HUB bedank het nie (Eskom, Comair, ens.)\nWalmart het verskeie kere al hul vingers buite die VSA verbrand, bv. in Duitsland, omdat hulle nie kon aanpas by plaaslike omstandighede nie. Die nuwe Walmart HUB Slate gaan waarskynlik probeer om Amerikaanse benaderings, sg. “best practices,” toe te pas en mag hom vasloop daarmee maar minstens het hy reeds internasionale ervaring.\nEsté Meyer Jansen · 8 maande gelede\nDankie vir jou navraag. Ons het die berig nou gewysig en hopelik verskaf dit nou meer duidelikheid oor Massmart se finansiële situasie.\nPiere · 8 maande gelede\nWat die buitelanders nie wil aanvaar nie is dat ons in Suider Afrika anders te werk gaan en hul metodes nie hier werk nie\nDit het niks met die ekonomie uit te waai nie, ek kan met eerlikheid sê dat ek hierdie winkels probeer vermy want hul diens is vrot!! Wie is nou lus om op n Saterdag in n twee uur lange tou te gaan staan en wag om vir jou goed te betaal want makro dink dis snaaks om net 20 van hul 100 tille oop te hou en dan nie eens te praat van niemand wat jou op die vloer wil help nie…nee wat. Belaglik!!\nMelanie Capazorio · 8 maande gelede\nEk ervaar dat mense die poste kry maar om eintlik die werk te moet doen is opsioneel. Diens is ongelukkig by die deur uit. Hoe erger die ekonomie hoe minder wil mense werk.\nMy kommentaar verwys na Makro Nelspruit, toilette is altyd vuil, rapporteer dit elke keer, geen oplossing, van die personeel stel nie belang om kliente te help, maak groepe en gesels met mede werkers, van die personeel is heeltyd doening op hulle selfone, die personeel by die verf afdeling het hulle eie music box waar hulle saamdrom en musiek luister, produkte word nie aangevul soos dit verkoop word, die vooraad is beskikbaar maar bly op die boonste rakke. Dit dit tot op hul bestuursvlak opgeneem, geen verbetering, ons koop nie meer ons kruideniersware daar agv goedere beskikbaarheid, dit is omtrent R3K pm minder aan die groep.\nUit my werkgewer se oogpunt, dit neem langer as 7 dae om ‘n kwotasie te kry vir grootmaat koeldrank en energie drankies. ‘n Oproep na die bestuurder van die afdeling lewer niks op want hy is nie beskikbaar… vir die hele dag.\nEk vra ‘n kwotasie aan van Midas Nelspruit (Lowveld garage equipment) vir onderdele, binne 8 minute, let wel 8minute is my epos beantwoord, great work, hats off.\nMagda van der Westhuizen · 8 maande gelede\nEk stem saam DAT diens in Makro pateties is daar is uitsonderings.Ek het twee besighede en stamp meeste Vd tyd geirreteerd daar uit omdat voorraad beheer pateties is.NO STOCK & NO SERVICE IS HUL WAGWOORD.\nVra asseblief die publiek se mening voor julle die winkels toemaak. Ons kan julle goeie raad gee. Ons beleef die swak diens eerstehands. In sekere winkels is beslis meer werkers as klante en NIEMAND kan jou van hulp wees nie.\n….en dan vind jy uit hulle verkoop selfde produk in buiteland vir goedkoper…..\nWat ek wil weet hoekom ons in SA alewe die “Milking Cows” is vir baie maatskappy.\nBuilders warehouse produkte in algemeen is duurder as elders – Swak kompetisie – maak jul produk goedkoper en mense sal julle steun.\nMcG · 8 maande gelede\nMakro Wonderboom is ook geen uitsondering nie. Mens koop goed wat sogenaamd op ‘special’ is en dan weet die kassiere nou nie daarvan nie. Afrika is maar nie in staat om so te ‘operate’ nie.\nRokie · 8 maande gelede\nWel die ry vir betaal staan tot agter die winkel elke naweek so hulle doen iets reg..\nEk kan nie kla oor Makro se diens.\nWant daar is nie.\nDat jy nou n Amerikaner moet inbring om die mees voorhandliggende probleem op te los.\nEn natuurlik is Shoprite se kruideniersware goedkoper….


Tradisies: Die maak van handgemaakte Duitse rokers - Schmidt Kersmark Tradisies: Die maak van handgemaakte Duitse rokers | Schmidt Kersmark\nTradisies: Die maak van handgemaakte Duitse rokers\nTuis Nuus Tradisies: Die maak van handgemaakte Duitse rokers\nOns het opgemerk dat u 'n advertensieblokker gebruik\nHelp ons om voort te gaan om gratis gehalte-inhoud te verskaf deur Schmidtchristmasmarket.com op die witlys te plaas vanaf u advertensieblokker, of skep 'n rekening om voort te gaan.\nReeds 'n rekening? Teken in.\nVerfris die bladsy wanneer u u advertensieblokker uitgeskakel het.\nDie vroegste Duitse rokers is gemaak van deeg en papiermasjien. In die laat 1600's is die rokers uit een stuk hout gekap en in klein beeldjies gemaak wat soos tipiese Duitse dorpenaars lyk. Selfs tydens die Sweedse inval in die 1600's het die tradisie nooit verlore gegaan nie. Diegene wat in die omgewing gebly het, het hul aandag daarop gevestig om die Duitse rokers te maak, saam met 'n aantal ander gewilde Duitse handgemaakte speelgoed en ornamente. Baie van die bekendste kerfmaatskappye in die Erzgebirge-gebied (Ertsgebergte) maak nog steeds rokers uit, en hierdie gebied staan steeds bekend as die voorste speelgoed- en versamelstreek van Europa\nWierook word al duisende jare gekos. Hierdie kosbare kommoditeit is verhandel en vir groot bedrae geld verkoop. So kosbaar soos goud, dit is selfs aan die baba Jesus gebring as 'n geskenk van die Drie Wyse manne. Wierook word histories gebruik om bose geeste te reinig en om die wêreld 'n beter reukplek te maak. In die vroeë 1800's het kerwers in die Erzgebirge begin om Räuchermännchen of Rokers te kerf om tydens die vakansietyd wierook te verbrand. Dit was bedoel om die geskenke wat op 6 Januarie in die Epifanie gebring is, te simboliseer, asook om die gees van die vorige jaar uit die weg te ruim.\nMet behulp van die hout van bome wat inheems aan die Erzgebirge-streek is, word Duitse rokers deur bekwame vakmanne uit een stuk hout gekap. Met tradisionele tegnieke wat sedert die middel van die 1800's deur die geslagte heen oorgedra is, Duitse rokers word gewaardeer vir hul fyn gedetailleerde vakmanskap en grillige aantrekkingskrag. Terwyl hulle uit dieselfde stuk hout gekap is, is Duitse rokers eintlik twee stukke wat bymekaar pas om een eenvormige stuk te maak. Die basis van die roker is waar 'n wierookkegel in die middel geplaas kan word en die uitgeholde bokant van die roker oor die kegel pas. 'N Klein gaatjie word in die onderkant van die basis geboor wat die rook van die wierookkegel dwing om uit die bokant van die roker deur die mondholte van die beeldjie te beweeg.\nKoop ons versameling van Duitse handgemaakte rokers\nGepos deur Kurt Schmidt on April 1, 2021\n← Ouer Pos Nuwer Pos →\nLos kommentaar >\nOm 'n opmerking te lewer Meld Aan


HP#3 : “JY IS NIE MEER DIESELFDE PERSOON MET WIE EK GETROU HET NIE.” – Dalpark Kaleo Gemeente\nJy het gehoor dat mense kla dat dit moeilik is om gelukkig getroud te bly, maar jy het nie besef dat dit regtig só moeilik kan wees nie.\nEk is seker jy het getrou met die hoop om jou lewe te deel met jou sielsgenoot, iemand wat net soos jy bereid is om die heel beste te maak van julle huwelik. Hoe op aarde het julle hier beland?\nMiskien het al die woelinge van die afgelope paar maande daartoe bygedra. Jou leefstyl en normale lewensritme is omver gegooi. Die leef onder die swaard van Covid-19 en die ekonomiese druk wat deur die grendeltyd veroorsaak is, het sy tol geëis. Die spanning wat die onsekerheid bring, raak vir jou te veel. Die druk wat opbou moet tot uitbarsting kom, en die plek waar dit gebeur, is tussen die vier mure van julle huwelik.\nKom ons wees eerlik. Die laaste tye het abnormale druk op élke verhouding geplaas. Dit het ‘n vergrootglas op jou verhoudings kom plaas. Die sterk punte in jou huwelik is uitgelig. Dit is waarskynlik een van die dinge wat jou help om deur hierdie storm te kom en staande te bly, maar dit het ook ‘n vergrootglas op die krake in jou huwelik kom plaas. Krake in jou huwelik wat lankal daar was, seer in jou huwelik wat nie uitgesorteer is nie, tekortkominge in julle albei se mondering wat tot nou toe nie effektief opgelos is nie, is ewe skielik grotesk opgeblaas. Klein dingetjies wat jou nog altyd geïrriteer het, dryf jou op die oomblik teen die mure uit.\nMiskien het jy dit ‘n paar keer die afgelope tyd gehoor … of dalk self gesê: “Jy is nie meer dieselfde persoon as met wie ek getrou het nie.” (Terloops, volgens ‘n prokureur wat egskeidingsaansoeke hanteer, is dit een van die dinge wat mense gereeld sê, wanneer hulle op die punt van ‘n egskeiding staan… “Jy is nie meer dieselfde nie. Jy het verander.”\nEk het eenkeer na ‘n praatjie van die gesinsterapeut en spreker, Hettie Britzz, oor die huwelik geluister. Sy het die huwelik vergelyk met ‘n tuin. “Die liefdestuin van jou huwelik.” Jy kan hierdie tuin in jou gedagtes in twee dele verdeel. Daar is ‘n “lushof”-kant (groen en welig) en ‘n “woestyn”-kant (droog en dor). In elkeen van hierdie kante is daar “stasies” (plekke van vertoef) waar jy jou in jou huwelik kan bevind. Hierdie stasies kan jou help om te onderskei waar jy jou bevind en hoe jy daaraan kan werk.\nKom ons pas dit toe op die uitspraak: “Jy is nie meer dieselfde persoon as met wie ek getrou het nie.”\nStasie 1 (in die woestyn) : By die tuinhekkie\nJip, die tuinhekkie van jou huwelik… Jy staan reeds met een voet op die sypaadjie … op pad uit. (Dalk het jy reeds uitgetrek “om mekaar spasie te gee,” sê jy.) Wel, geen huwelik kan floreer as jy in jou gedagtes al op pad uit is nie. Ek verstaan dat ‘n huwelik soms so toksies kan raak dat egskeiding dalk al opsie is. Maar die meeste mense skei nie omdat hulle huwelike toksies is nie, die meeste mense skei omdat hulle ongelukkige huwelike het. (LUISTER gerus na my boodskap van Sondag 16 Augustus hieroor.) Dalk voel dit vir jou of jou maat só verander het, dat jy nie meer kans sien vir julle huwelik nie. Ek wil jou aanmoedig om ‘n besluit te neem: “Egskeiding is nie vir my ‘n opsie nie.” Jy het hulp nodig om jou maat te vind en weer terug te kom by ‘n gelukkige huwelik. Dit is moontlik! Maar dit begin deur die tuinhekkie toe te maak…\nStasie 2 (in die woestyn) : In die “tool shed”\nJy bevind jou in die “tool shed”, omdat jy drooggemaak het. Jy het die vertrouensverhouding wat julle gehad het, geskend (of jou maat het en bevind hom/haar daar). Die “jy het verander” het te make met seer wat gebeur het, die onttrek van mekaar, weerhou van mekaar, afsydigheid, bitterheid wat ingetree het. Daar is net een manier om uit die “tool shed” te kom … deur vergifnis en versoening. Miskien moet jy met werklike berou sê: “Ek is jammer vir wat ek gedoen het en die mens wat ek geword het…” Dalk is jy die een wat moet vergewe.\nStasie 3 (steeds in die woestyn) : Op die buitelug skaakbord\nJulle het nou al die skaakstukke rondgeskuif, diekant toe en daardie kan toe, dit is skaakmat. Julle kan net nie tot ‘n vergelyk kom oor die saak nie. Voorheen het julle dan altyd oor alles saam gestem, maar nou kan julle oor hierdie saak nie tot ‘n vergelyk kom nie. Die huwelik voel nie meer na die lushof wat dit was nie, dit voel of julle in die woestyn is. Die rede moet sekerlik wees “omdat my maat nie meer dieselfde persoon is as aan die begin nie.” Voorheen was hy/sy meer bedagsaam, respekvol, konsidererend, maar hy/sy het manipulerend, ongeskik, ontaktvol, liefdeloos, hard geword. Dalk is dit net nodig om weer na die skaakmat situasie te kyk en nie op mekaar te reageer nie. Dalk kan julle tot ‘n vergelyk kom, dalk kan julle mekaar halfpad ontmoet, dalk sal julle nooit met mekaar saamstem oor hierdie spesifieke saak nie. Aanvaar dat julle oor party goed verskillend gaan dink en mag dink. Kom tot ‘n vergelyk dat julle verskil. Respekteer mekaar se verskille. Beweeg doelbewus terug na die lushof kant van julle huwelik. “Ons huwelik en geluk is belangriker en ons liefde is sterker as verskille.”\nStasie 4 (aan die lushof kant) : Vasgehaak in die haakdorings\nIn ‘n gelukkige huwelik kan jy of jou maat jou vasloop in die haakdorings van die lewe en daar vashaak. Die vashaak het nie met jou huwelik te maak nie, dis ‘n persoonlike ding, maar dit kan jou huwelik op die lange duur aan die woestynkant laat beland. Niemand het voorsien dat jy of jou maat depressie kan kry, of aan drank, of aan pornografie of aan ander slegte gewoontes, verslaaf kan raak nie. “Jy is nie meer dieselfde persoon nie.” Eintlik is die rede dat ons brose mense is wat iewers aan die haakdorings vashaak. Was jy al aan ‘n haak-en-steek-bos vasgehaak? Ek praat nou van fisies vasgehaak aan so ‘n bos? Wel dan weet jy, jy het nodig dat iemand jou moet help om los te kom. Op jou eie raak jy net dieper verstrengel. As jy in die laaste tyd ervaar dat jy of jou maat “anders” is, emosioneel vasgehaak geraak het … dan het julle professionele hulp nodig. Jou huwelik is nie die probleem nie, die siekte is … die verslawing is … die emosionele letsel is … jou huwelik kan die lushof van herstel wees wat jou of jou maat deurhelp. Julle het hulp nodig, anders kan dit op die lange duur julle huwelik beïnvloed.\nStasie 5 (lushof kant) : Die waterput\nJou maat ís “anders” die laaste ruk – “kort van draad”, vinniger geïrriteerd, het ‘n korter lont, is afsydig … stiller as normaal, net nie sy/haar beste self nie. Die probleem is NIE julle huwelik nie, daar is NIE iemand anders nie. Moenie foute soek wat nie daar is nie. Ons elkeen beleef in die eb en die vloei van die lewe ons normale af tye, lae energievlakke, oormoegheid, siekwees, druk by die werk, bekommernisse oor finansies (en daar is oorgenoeg op die oomblik hiervan). Eksterne faktore wat bydra tot spanning in die huwelik. Sien raak dat jou maat net nodig het om water te drink en “verkwik” te word uit die put. ‘n Ruskansie. Bietjie alleentyd. Om ‘n bietjie gepamperlang te word. Druk wat jy dalk kan help om van sy/haar skouers af te haal deur liefdesdade van diens. Dalk net om te hoor… “Ek glo in jou.” Tyd nodig om in die teenwoordigheid van God te wees.\nStasie 6 (lushof) : Die tuinbankie\nOns leef bymekaar verby. Dit is werk. Dit is kinders. Dit is my alleentyd met my stokperdjie. Dit is die … dit is daai. En as jy nie tyd maak om met mekaar te gesels nie … raak julle vreemdelinge vir mekaar. Maak ‘n staande “date” om saam te kuier, te gaan uiteet, koffie te drink. Hou die gesels tussen julle lewend. Dalk is dit al wat op die oomblik nodig is … om net saam op die tuinbankie te gaan sit en met mekaar te gesels.\nStasie 7 (lushof): Die fontein\nEk hoop van harte dat die meeste van ons die meeste van die tyd onsself híér in die huwelik bevind. By die fontein. Gelukkig. Vervuld. “Jy is nie meer dieselfde persoon as met wie ek getrou het nie.” Juis! “Ek is ook nie meer dieselfde persoon met wie jy getrou het nie.” Ons het gegroei. Ons het ontwikkel. In ‘n gesonde huwelik moedig mense mekaar aan om voortdurend te groei, te “verander”, mekaar beter te leer ken, te aanvaar en juis lief te hê omdat ons nie dieselfde is nie.\n“My beminde bruid is ‘n tuin wat toegemaak is, ‘n tuin met ‘n muur om, ‘n fontein wat afgekamp is. 13 Jou liggaam is ‘n lushof, granaatbome met keurige vrugte, hennastruike saam met nardus, 14 nardus en saffraan, kalmoes en kaneel saam met elke soort lekkerruik-kruie, mirre en aalwyn saam met al die beste lekkerruik-kruie. 15 Daar is ‘n fontein in my tuin, ‘n put met borrelende water, strome van die Libanon af.”\n“Drink die water uit jou eie put. Drink by jou eie fontein.”\nEk bid vir jou dat jy meer hiervan in jou huwelik sal beleef!\nAs jy graag wil aanteken om sy Vrydag VISIE Rubriek te ontvang, kan jy hierdie skakel volg.


The Victorian | LekkeSlaap\nThe Victorian: Hooffoto's\nAdres: Lourens River-weg 94, Strand, 7140, Wes-Kaap\nThe Victorian bied verblyf in 'n Victoriaanse huis wat uit die 1900's dateer, lieflik opgeknap is en in die Strand geleë is. Dis net 40 minute se ry vanaf Kaapstad.\nVerblyf word gebied in 2 en suite-kamers, Queen Victoria en Prince Albert, wat in die huis is, en in 'n tuinkamer net 'n entjie verder met 'n uitsig oor die lowerryke tuin.\nDie sigaarsitkamer bied 'n ouwêreldse bekoring waar gaste met 'n boek en sjerrie voor die antieke kaggel kan ontspan. Persiese tapyte en koperlampe skep 'n warm atmosfeer in die woonkamer. Franse deure lei na die binnehof waar gaste 'n skemerkelkie kan geniet. Die tuin bied Victoriaanse straatlampe, 'n fontein en verskeie sithoekies.\nDie kombuis is toegerus met persoonlike, ouderwetse eetgerei en breekware. Soggens word 'n kontinentale ontbyt teen R55 per persoon of gekookte ontbyt teen R95 per persoon bedien indien dit vooraf gereël is. Die eetkamer het 'n Cole-stofie en ontbyt kan ook in die tuin onder die baakhoutboom bedien word.\nAntieke markies, dennehoutvloere wat opgeknap is, wit mure en sementvloere vorm 'n pragtige prentjie. Dié huis vertoon die antieke erfstukke en interessante vondse wat by plaaslike veilings opgeraap is.\n5 uit 5van 2 resensies vir The Victorian\nLourens River-weg 94, Strand, 7140, Wes-Kaap\nGaste dink The Victorian het ’n uitstekende ligging\nhttps://travelground.imgix.net/AAEAAQAAAAAAAAAAAAAAdi7VKRhyY9kAqssACI3ZvlfpOBpZxoSHfSMjTinFEfnHf7tOtm?w=1440&h=960&fit=crop&auto=enhance,format,compress&q=80 was R850, nou Vanaf R765 per nag, vir 2 mense 2 5 1 5 94 Lourens River Road Strand 7140 Wes-Kaap 086 999 0018 14:00-17:00 10:00 -34.10474 18.8276499


LP140WH8-TLA1, LG Display LP140WH8-TLA1 LCD-paneelverspreider | LCDs-Display.com\nLCDs-Display.com is 'n spesialiteitsverskaffer van LG Display LP140WH8-TLA1.\nLG Display LP140WH8-TLA1 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.\nVir die LG Display LP140WH8-TLA1-pdf datasheet of gedetailleerde spesifikasies van die LG Display LP140WH8-TLA1 of ander LG Display LCDs, asseblief e-pos ons, sal ons gelukkig wees om een te voorsien.\nVersoek 'n kwotasie van LG Display LP140WH8-TLA1 verspreider by LCDs-Display.com. E-pos ons: info@LCDs-Display.com\nVerwante model vir "LP140WH8-TLA1"\nVerwante sleutelwoorde vir "LP140WH8-TLA1"


TUISGEMAAKTE KARAMEL KONDENSMELK - Your Recipe Blog\n/Recipes/Allerlei/TUISGEMAAKTE KARAMEL KONDENSMELK\nTUISGEMAAKTE KARAMEL KONDENSMELK\nCook: 6 hours | Servings: 5 tins\nEk wil graag met almal deel, my kondensmelk wat ek in die “slowcooker” tot karamel kondensmelk gekook het.\nEk het ‘n sjokolade piesangbrood gemaak en het karamel kondensmelk nodig gehad, toe kook ek 5 blikkies kondensmelk vir 6 ure op hoog, in my prutpot. Pak die blikkies wat ooptrek met die bokant onder.\nMaak seker die blikkies is heeltemal bedek met kookwater wanneer jy die prutpot aanskakel.\nDit is heerlik en beter as die gekoopte karamel kondensmelk. Xxx\nFotos en wenk: Fransie Krige\nEk kook 5 groot blikkies, vir 65 min op ‘n slag in my elektriese stoompot. Stel op “high”.\nEk het ‘n groot pot en kook 16 blikke op ‘n slag. Kook hul vir 3 ure en los hul dan in die warm water tot hul afgekoel het.


JJ_de_Wet (4 months)\nHallo Mamma's , ek en my man het seuntjie wat nou amper 6 maande oud is - en so vanaf 3-4 maande het dinge begin verander, ons het gewoonlik net so 2/3 keer opgestaan per nag. En dit was vir voedings / of net om sy dummy terug in sy mondjie te sit.\nVoor ons ons oe kon uitvee het ons dit elke uur gedoen , party keer 3 keer per uur, ons kon glad nie meer funksioneer want ons het beide opgestaan in die nag, ons altwee het verkoue gekry, ekt gewig verloor en ons sisteme het regtig net begin ingee.\nEkt besef ons het 'n kind wat nou presies weet as hy huil hardloop ons , maar wou nie self die probleem probeer oplos nie en so het Marlene van Baby Love oor ons pad gekom - wat 'n ENGEL.\nEkt my breekpunt bereik en sou enigiets doen - my grootste miskonsepsie v 'sleep training' was dat baba in kamer toegemaak word en moet huil / skree.\nHoe verkeerd was ek , sy het mooi met ons gesit en sy hele roetine ens bespreek, ek sou ENIGIETS doen , ekt net geweet ons lewe moet verander.\nEk moet byse dat ek hom op 4 maande op 1 Junie by skool moes aflaai -en natuurlik geweet die verkoues gaan kom - tog het ons die program begin wanneer hy nie so siek was nie en die 3 de nag deurgeslaap!!!\nHy is nog steeds siek en dan sal ons bietjie rustig wees met die program want 'mother love' skop mos maar in met siek kind- maar nog steeds staan ons maksimum 3 keer per nag op wat insluit sy bottel.\nHy raak self aan die slaap en ons maak hom glad nie meer aan die slaap nie ( ons het nooit op en af geloop met hom of bestuur om hom te laat slaap ) maar sou op ons skoot hom aan slaap maak. Ons was ook gelukkig reeds op punt waar hy in eie kamer slaap v nag 1 af Ek kannie genoeg dankie se aan Marlene - sy het letterlik ons lewe kom verander en ek kan nie genoeg oor haar / baby love praat nie


Beste gehalte mediese Ultraklank Skandeerder Draagbare Kleur Doppler ultraklank scanner Trolley Factory\nBeste volle digitale draagbare ultraklankskandeerder verskaffer\nBeste gehalte draagbare ultraklank scanner masjien, Full-Digitale Laptop Ultraklank Skandeerder Factory\nBeste mediese draagbare ultraklankskandeerder b / w ultraklankmasjien - Mecan Medical\nGehalte B / W Ultraklank masjien, volledige digitale Ultraklank Skandeerder Vervaardiger | MeCan Mediese\nTuiste > Produk > Ultraklank masjien > Ultraklankskandeerder\nProduknaam: Trollie kleur Doppler Ultraklank Scanner\nLED Monitor: 18.5 duim\nL * w * h (mm): 726 * 559 * 1389\nGewig: ongeveer. 65kg\nRaamkoers: Max. 1066fps\nBedryfstemperatuur: 0 ℃ -40 ℃\nRelatiewe Humiditeit: 30% -85%\nKragtoevoer: 100/220 Volt AC, 5.0amps 50 / 60Hz\nMeCan Mediese beste gehalte Mediese Ultraklank Skandeerder Draagbare Kleur Doppler ultraklank scanner Trolley Factory, MeCan bied een-stop oplossing vir nuwe hospitale, klinieke, laboratoriums en universiteite, het gehelp om 270 hospitale, 540 klinieke, 190 veearts klinieke op te rig in Maleisië, Afrika, Europa, kan etc.we jou tyd, energie en geld te spaar. MCI0047 digitale kleur Doppler ultraklank stelsel neem die gevorderde ultrasoniese Doppler tegnologie, insluitend die volledige digitale Super-wye band bundel Voormalige, Digitale Dynamic fokus, Veranderlike Aperture en Dynamic Tracing, Wide Band Dynamic Range, Multi-balk Processing, ens As jy wil meer besonderhede van die Ultraklank, asseblief enige tyd kontak.\nMediese Ultraklank Skandeerder Draagbare Kleur Doppler ultraklank scanner Trolley\n1.MCI0047 digitale kleur Doppler ultraklank stelsel neem die gevorderde ultrasoniese Doppler tegnologie, insluitend die volledige digitale Super-wye band bundel Voormalige, Digitale Dynamic fokus, Veranderlike Aperture en Dynamic Tracing, Wide Band Dynamic Range, Multi-balk Processing, ens\n2.Die ultraklank diagnostiese sagteware in ergonomiese ontwerp kan aangepas word en maklik uitgevoer word deur gebruikers. Gebaseer op die rekenaartegnologie en Linux bedryfstelsel, hierdie ultraklank stelsel is betroubaar en stabiel.\n3.System instandhouding en opgradering voltooi kan word deur opdatering sagteware produk verbeteringe en gevorderde tegnologie te bereik.\n4.Complied met die internasionale standaarde en regulasies, hierdie ultraklank stelsel is veilig en doeltreffend.\nTrollie Kleur Doppler ultraklank scanner\nGrootte L × W × H (mm)\n726 × 559 × 1389\n100/220 volt AC, 5.0Amps 50 / 60Hz\nUitgefaseer array transducer\nH1 / 2, H1 / 4, V1 / 3, V1 / 2, V2 / 3, O1 / 4\nEen van die belangrikste Save\nTV-NTSC, TV-PAL, VGA, DVI\nKontras en helderheid\nmeer foto's van MCI0047 Ultraklank masjien:\n1.What is jou na-verkope diens?\nOns bied tegniese ondersteuning deur bedryfstelsel handleiding en video; Sodra jy vrae het, kan jy vinnige reaksie ons ingenieur se per e-pos, telefoon oproep, of opleiding in die fabriek te kry. As dit se hardeware probleem, binne die waarborg tydperk, sal ons u onderdele stuur vir gratis, of jy dit stuur terug dan herstel ons vrylik vir jou.\n2.Quality beheer (QC)\n2.OEM / ODM, aangepas volgens jou vereistes voldoen.\n3.MeCan een-stop oplossing vir nuwe hospitale, klinieke, laboratoriums en universiteite bied, het gehelp om 270 hospitale, 540 klinieke, 190 veearts klinieke op te rig in Maleisië, Afrika, Europa, kan etc.we jou tyd, energie en geld te spaar .\n4.Every toerusting uit MeCan kry geslaag streng gehalte insae, en finale geslaag opbrengs is 100%.\nUltraklankskandeerder Ultraklank masjien Doppler ultraklank


Senzo Meyiwa-dossier nié ‘vermis’ | Maroela Media\nDie dossier in die Senzo Meyiwa-moordsaak word nié vermis nie en is by die Suid-Afrikaanse Polisiediens (SAPD).\nSó het Bheki Cele, minister van die polisie, se woordvoerder Donderdagaand bevestig.\nDit volg nadat lede van die media die minister vroeër vandeesweek in Durban gepeper het met vrae oor die vordering met die moord op die Orlando Pirates- en Bafana Bafana-doelwagter.\n“Genl. Bheki Cele het met kommer kennis geneem van die valse verklarings wat aan hom toegeskryf is dat die moorddossier van Senzo Meyiwa vermis word. Die berigte is nie net onwaar nie, maar ook roekeloos en kwetsend vir die Meyiwa-familie en Suid-Afrikaners wat wil sien dat geregtigheid in dié saak geskied,” het Lirandzu Themba, Cele se woordvoerder, in ŉ verklaring gesê.\nCele is by die mediakonferensie gevra waar die dossier is, waarop hy geantwoord het: “Ek glo die dossier is veronderstel om by die vervolgingsgesag te wees, maar ek sal dit moet bevestig.” Hy het ook gesê hy is tevrede dat die polisie goeie werk gedoen het.\nDie 27-jarige Meyiwa is sowat vyf jaar gelede in ŉ rooftog by ŉ huis in Vosloorus in Boksburg doodgeskiet. Niemand is nog in verband met die moord aangekeer nie.\nMaroela Media het vroeër berig die polisie het destyds ná die moord identikits vrygestel van twee mans wat verdink word van die moord. Die Nasionale Vervolgingsgesag (NVG) het net daarna erken dat ŉ verdagte in die Boksburg-landdroshof verskyn het in verband met die moord op Meyiwa. Die klagte is later teruggetrek.\nDie saak is weer in die nuus nadat die burgerregtegroep AfriForum Dinsdag aangekondig het dat adv. Gerrie Nel, hoof van AfriForum se private vervolgingseenheid, as die familie se advokaat in die ondersoek na Meyiwa se dood aangestel is.\nNatuurlik nie – dis ‘n polisieman self wat dit gevat het – so nie vermis nie, net misplaas…..


Elia – Die Tisbiet, deur Francois du Plessis – AD Africa Store\nElia – Die Tisbiet, deur Francois du Plessis\nElia - Die Tisbiet, deur Francois du Plessis quantity\nSy CV sê hy was net ‘n bywoner, maar wat ‘n verhaal. Kom reis saam met my na Tisbe waar hy gebore is. Kom besoek die ruïnes van Agab se paleis in Samaria waar hy die koning onverskrokke aangespreek het.\nKom kyk na die nuutontdekte Wadi al Yabis, Bybelse spruit Krit, waar die kraaie vir hom kos gebring het. Kom hoor hoe Jesus en Sy dissipels by dieselfde plek gaan skuiling soek het.\nSy verhaal vertel hoe hy buite die grense van Kanaän by die weduwee van Sarfat gaan skuil het. Ons gaan ook daar besoek.Een van die hoogtepunte is sy ontmoeting met die Baälpriesters op Karmel. Ons gaan op die plek staan waar die konfrontasie plaasgevind het. Die plek is naam is Muraka, wat vuur beteken.\nOns gaan saam met hom vanaf Jisreël na Berseba, na die Negevwoestyn, na Sinai reis. Die klimaks van die verhaal neem ons na Wadi al Kharar in Jordanië waar hy lewendig hemel toe is. Terloops, dis ook die plek waar Moses begrawe en opgewek is. By die berg Tabor is moontlik die plek waar hy en Moses met Jesus oor Sy kruisdood kom gesels het.\nKom ontdek Elia se teologie. Dit stem ooreen met dié van Johannes die Doper. Wat het Jesus van hierdie twee magtige boodskappers gesê.Die biografiese skets van Elia en sy werk gaan ons help om die profiel van die eindtyd Eliaboodskap te waardeer.\nFrancois sê: “Ek is verskriklik opgewonde oor hierdie werk en ek vertrou dat die kykers dieselfde gaan ervaar en soos Elia lewendig hemel toe sal opvaar.”\nLesings In hierdie reeks\nElia Die Tisbiet – Deel 1 – 60 Minute\nElia Die Tisbiet – Deel 2 – 69 Minute\nElia Die Tisbiet – Deel 3 – 59 Minute\nElia Die Tisbiet – Deel 4 – 63 Minute\nElia Die Tisbiet – Deel 5 – 63 Minute\nElia Die Tisbiet – Deel 6 – 37 Minute\nElia Die Tisbiet – Deel 7 – 56 Minute\nElia Die Tisbiet – Deel 8 – 70 Minute\nElia Die Tisbiet – Deel 9 – 46 Minute\nElia Die Tisbiet – Deel 10 – 42 Minute\nArchaeology, Bible Doctrine\nBe the first to review “Elia – Die Tisbiet, deur Francois du Plessis” Cancel reply\nThe Treasure Series - English, by Francois du Plessis It Just Happaned That Way, by Hal Mayer\nYou're viewing: Elia – Die Tisbiet, deur Francois du Plessis R90.00


SA boere se kennig gesog in ander lande – veeboere dra kennis aan Russe oor tydens handelskou veeboerdery, -teling en genetika, in Moskou | SAFFA.com\n‘n Groepie Suid-Afrikaanse veeboere was deel van die 410 uitstallers uit 30 lande wat verlede week aan AgroFarm, Rusland se voorste handelskou deelgeneem het.\nDie groepie het bestaan uit dr. Karin en mnr. Manie Wessels van die Mamre-boerdery naby Frankfort, mnr. Phillip Oosthuizen, hoof van navorsing en ekonomie by die Sernick-groep by Edenville, en mnr. Louis Steyn, boer van KwaZulu-Natal.\nDie span het ’n stalletjie onder Mamre se naam gehad om kennis oor intensiewe skaapteling met die besoekers aan die skou te deel.\n“Dit was ’n bitter koue Moskou met ’n baie warm ontvangs. Daar was baie goeie belangstelling in ons intensiewe lamstelsel en Suid-Afrikaanse skaapteelmateriaal,” het dr. Karin Wessels van daar af laat weet.\nSteyn het gesê hoewel daar baie internasionale maatskappye was, is taal ’n probleem. Hulle was gelukkig om mnr. Johan du Toit, ’n Suid-Afrikaanse sendeling in Rusland, by hulle te kon hê om te tolk. “Hier is ongelooflik groot boerderye wat deur maatskappye besit word. Ek het selfs Boerbokke en Dorperskape al hier gesien,” het Steyn gesê.\nDie groep besoek ook verskillende boerderye in verskillende streke onder leiding van Du Toit, wat onlangs saam met ’n Russiese afvaardiging in Suid-Afrika was om boere oor landbougeleenthede in Rusland in te lig.\nMnr. Wladimir Poloebojarenko, die adjunk-menseregtekommissaris van die Stawropolstreek suid van Moskou, het met die StavroBoer-projek begin om geleenthede vir Suid-Afrikaanse boere in Rusland te bied. Dit is ’n private inisiatief wat boere bystaan met verskeie opsies om in Rusland te boer.\n« SA ultraveldwedloop-atleet tree Saterdag aan saam met wêreld bestes in ultramarathon in Nieu-Seeland\nTruck driver from SA arrested in Namibia after faking an accident and staged a crime scene »


Hof toe oor ‘onwettige’ waardasierol\nSaturday, 19 September 2020 06:57\nTwee inwoners-verenigings, Tshwane Money Matters Caucus (TMMC) en Agriculture Landowners Association (Alas! Tshwane), het teen die einde van Augustus ‘n dringende aansoek in die Pretoriase hooggeregshof gebring om die stad se begroting en waardasierol ongeldig te verklaar.\nVolgens Lex Middelberg, TMMC voorsitter, is die begroting en waardasierol ongrondwetlik en onwettig.\nIn ‘Grondbelasting verdubbel in landelike gebied’ het ons in Augustus berig dat hoewe-eienaars ontstoke is oor grondbelasting wat in baie gevalle meer as verdubbel het vanaf die Junie- tot die Julie-munisipale rekening.\nGrondeienaars kon die waarde van hulle eiendom op die metroraad se waardasierol, wat op Stad Tshwane se webwerf beskikbaar was, nagaan en die afsnydatum vir besware teen waardasies was 26 Junie.\nDie nuwe waardasierol is geldig vir die tydperk van 1 Julie 2020 tot 30 Junie 2024 en nuwe eiendomsbelasting is vanaf 1 Julie gehef. Volgens wet word die waarde van eiendomme elke vier jaar deur munisipale inspekteurs bepaal en op die waardasierol geplaas. Dienste- en eiendomstariewe word volgens dié waarde bepaal.\nTMMC en Alas! Tshwane maak die bewering dat die waardasierol gebruik is om eiendomswaarde, en dus die stad se inkomste, in spesifieke woonbuurte buitensporig te verhoog sonder enige basis vir die verhoogde waardes. Die metro is reeds in minagting van ‘n hofbevel wat in Mei aan Alas! Tshwane toegestaan is. Volgens dié hofbevel word die metro gedwing om inligting oor die eiendomswaardasierol bekend te maak.\nDie twee organisasies noem ook dat daar volgehou is met die onwettige praktyk om landbou-eiendom as residensieel te belas en belasting so te verhoog. Hulle sê dat dit veral in die ooste van Pretoria, waar van die mees welvarende woonbuurte is, gesien is.\nLex haal die Munisipale Stelselwet aan wanneer hy sê dat belastingbetalers die reg het om ‘n dispuut te verklaar oor onwettige debiete op hulle munisipale rekenings en om die betaling van sulke bedrae te weerhou.


Van Riebeeck | johannclaassen\nArchive for the category “Van Riebeeck”\nDie Casteel De Goede Hoop ensovoorts…’n Kultuurhistoriese ekskursie.\nWatter heerlike uitstappie was dit nie! ‘n Besoek aan die Casteel is vir my persoonlik altyd verrykend – om te weet dat my en ander se wortels op die een of ander manier gekoppel is aan hierdie gebou. Dis hier waar baie van ons stamvaders aangedoen het met hul aankoms in die Kaap. Vanuit hierdie gebou is die destydse burgers se lewens gereel, hier is hulle gestraf en hier is hulle geskiedenis gedokumenteer met veer en ink.\nDie bouwerk aan die eerste Fort het kort na die aankoms van Jan van Riebeeck ‘n aanvang geneem en die eerste een wat op 5 Junie 1652 sy intrek daar geneem het, was Willem Wijlant, die sieketrooster. Die volgende dag sou sy vrou geboorte skenk aan die eerste blanke kind wat aan die Kaap gebore is.\nOp 19 Mei 1674 is die ou bousel finaal met die grond gelyk gemaak.\nReeds op 16 Augustus 1665 is daar besluit om die ontoereikende kleifort te vervang met ‘n “…aensienlicken stercke royale fortresse, dat namaels bij overcomste van een machtigen Europiaensen vijant daer voor niet meer en sullen behoeven te duchten.” Teen 1666 was die werk in volle swang en daar was geen tekort aan boumateriaal nie – so baie “…dat iemant bestont een nieuw Babilion off Roomen daer mede op te bouwen.”\nMeer as 500 man sou daaraan werk maar vele was gedurig in die hospitaal weens maagkoors en ander siektes. Daarbenewens was daar ook periodiek opstandigheid oor die daglone. Tydens die bouerye was daar gereeld gerugte van moontlike aanvallers wat oppad was na die Kaap en het die bewindhebbers mettertyd die grofgeskut aangevul sodat daar teen teen die einde van 1676 ‘n totaal van 90 kanonne en ander metaalgeskut was wat die Casteel en die burgers van die Kaap moes beskerm. Na elke gerug van ‘n moontlike aanval, is die bouery in alle erns hervat maar wanneer dit blyk dat dit ‘n vals alarm was, is die bouery afgeskaal. Deur al die eeue was die Casteel nooit deur enige vreemde moondheid aangeval nie. Die enigste skoot wat na die Casteel gemik was, was toe die gevolg van ‘n eresaluut van ‘n besoekende skip die muur van die Fort getref het en so byna ook ‘n hele paar mense uitgewis het. ‘n Franse besoeker op die skip, ene Leguat, vertel hoe die ysterbal “…after having past through the middle of thirty persons, and brush’d a little the beard of the sergeant, who return’d us our Bullet: We were chid for our negligence…”\nTeen 1679 was die bouery basies afgehandel en op 26 April 1679 word daar eenparig deur die Politieke Raad besluit om die vyf punte of bolwerke soos volg te doop: Suidpunt – Oranje; Suid-oostelike punt – Nassau; Oospunt – Catsenellenbogen; Noordpunt – Buren; en Wespunt – Leerdam.\nEn hoe lyk die Casteel, ons belangrikste kultuurhistoriese monument, in 2011…? Ons het gister(16.10.2011) die plek gaan besoek om te gaan kyk hoe dit tans daar uitsien. Met slegs 17 personeellede en ‘n beperkte begroting word daar tog onder die omstandighede goeie werk verrig. Die personeel is vriendelik en hulpvaardig, die lokale is skoon, netjies en goed versorg en ek was oral in Afrikaans bedien. Die kleedkamers was skoon en netjies. My e-pos aan die instansie is vanoggend binne minute persoonlik beantwoord deur die kaptein van die Casteel, Francois Morkel. Grootskaalse restourasie is aan die gang en binnekort behoort dit weer die pragstuk van weleer te wees.\nMet die paar foto’s probeer ek ‘n geheelbeeld van die gebou te gee. Vir diegene wie nog nie daar was nie, behoort dit as aansporing te dien om nóg beter foto’s te kom neem. Julle mis baie as julle dit nie doen nie! Ongelukkig word geen fotografering in die museums toegelaat nie.\nMet ons aankoms was daar so ‘n ligte kombersie oor ou Tafelberg.\nNet vir die rekord.\nDie Kloktoring in in 1684 opgerig. Die klok self, weeg 670 pond, kan tot 10 kilometer ver gehoor word en is in 1697 in Amsterdam gegiet deur Claude Frême. Die klok is onder andere gebruik om die tyd aan te dui, die burgers teen gevaar te waarsku en om soldate en burgers na die Casteel te roep vir belangrike aankondigings. Op die fronton bo die ingang pryk die wapenskild van die Verenigde Nederland wat die gekroonde leeu met die sewe stawe van eenheid in sy poot uitbeeld. Die fries daaronder vertoon die wapenskilde van die stede waar die VOC se kamers gesetel was. Die kompanjie se embleem verskyn aan weerskante van die skilde.\nOns is betyds vir die parade.\nMooi netjies in gelid.\nWat eers die hoogste gebou in die Kaap was, word nou verdwerg deur talle wolkekrabbers.\nNa meer as 332 jaar steeds wakend oor die oudste gebou(wat nog in gebruik is) in die land.\nNooit gebruik op die vyand nie.\nWaarheen sou die een mik…? Dalk na daardie drie omstrede woonstelgeboue…?\nWaar die Sipier se sleutels dalk geberg was…?\nDie vlae kort aandag.\nDie versoeking was groot!\nDit was amper…!\nEn dan is daar die Transvalers…\n‘n Blik oor die voorste Binnehof.\nVeelkantige tuinhuisie bo-op Blok-B. Nee, daar is niemand daarbinne nie! Let op na die detail rondom die vensters.\nLuidspreker drade wat tydelik verwyder is sodat digting van die dak gedoen kan word.\nHier het menige goewerneur sy hoed verloor met die deurstap\nDie martelkamer – waar die beskuldigdes eers hul skuld moes erken voordat hulle gestraf is.\nDie Donkergat – met twee nuuskierige agies wat van buite af inloer.\nGestraf om in die hoekie te gaan sit!\nSeker die mooiste gevangene nog!\nDeel van die inventaris.\nDolfynpoel. Dit is herbou op die oorblyfsels van die kleivloer en mure wat in 1982 oopgegrawe is.\nSal nog mooier vertoon na restourasie.\nDie binnegewel. Die reliëfkunswerk is ‘n kiaatreplika van die bestaande oorspronklike, en simboliseer vier aspekte van militêre mag, naamlik ‘n vlag, regimentsbanier, trom mortiervat en ‘n piramiede van kanonkoeëls. Dit word deur ‘n ridderhelm gekroon en verskeie ridderwapens kom ook voor.\nDe Goewerneur restaurant.\nGrootskaalse restourasie is nou aan die gang. Die laaste groot restourasie het gestrek vanaf 1969-1993.\nWat eers as die Afrikaansche Schouwburg of bloot onder die gepeupel as die Komediehuis bekend gestaan het, het later die St. Stephen’s kerk geraak – ‘n NG kerk wat die bruin gelowiges bedien het en waar hulle kinders skoolonderrig ontvang het. Die gebou is tydens die eerste bewind van die Britte opgerig en ingewy op 17 November 1800. Omstreeks 1755 het hier ‘n huis gestaan waarin Nicolaas Swart, ‘n seun of kleinseun van die stamvader van die Swart familie gewoon het.\nNG kerk Bloubergstrand.\nHoeksteen van die NG kerk Bloubergstrand.\nMoenie dat die toestand van die bord jou mislei nie! Die kos en die diens is verby uitstekend!\nGeleë in Bloubergstrand.\nMnr. Jage’nmeisie en sy nooi.\nSelfs die honde het hier ‘n kroeg!\nDie mooiste en bekendste gesig in die wêreld! Vanaf Melkbosstrand.\nPosted in Cape Town,claassen,Geskiedenis,Kaapstad,Kasteel de Goede Hoop,Van Riebeeck,Wagenaer | Lewer kommentaar


Kia Soul 1.6 CRDi Smart DCT | Die Vryburger\nDie Kia Soul is al vir ‘n hele aantal jare ‘n bekende gesig op die land se paaie. Sommige mense hou nie daarvan nie, terwyl andere weer verkies om die eienaar van ‘n Soul te wees.\nDie hoekige vorm herinner ‘n mens aan ‘n “boksie,” maar die voordeel van so vorm is dat daar heelwat pakplek is en dus ideaal is vir ‘n ouer om sy kinders na en van die skool of sportbyeenkomste te vervoer. Nie alle sportnutsvoertuie lyk dieselfde nie, maar uiteindik is hierdie ‘n praktiese voertuig wat doelmatig aangewend kan word. Wat dit ‘n aantreklike voertuig maak, is die groot vensters. Dit gee ‘n mens goeie uitsig na buite en dit is veral gerieflik in die stad of dorp wanneer die verkeer druk raak.\nDie groot deure verseker maklike toegang tot die voertuig en die sitplekke is gerieflik met die belangrikste instrumente soos die toereteller en spoedmeter is direk voor die bestuurder gemonteer en duidelik leesbaar deur die speke van die stuurwiel. Die bestuurder se sitplekke is elektries verstelbaar en verleen genoegsame steun vir die bestuurder se dye en bene. Wanneer die agterste sitplekke plat gevou word, is daar aansienlik meer pakplek. In die normale posisie is daar baie beenspasie vir die agterste passasiers. Drie passasiers kan met gemak langs mekaar inpas op die agterste sitplek en daar is meer as genoeg kopspasie. Daar is voorsiening gemaak vir aansienlik baie pakplek bywyse van die paneelkissie en ook in die middel konsole.\nDie kragbron van die topmodel in die reeks is ‘n vier silinder turbodiesel. Dit is ‘n aansienlike verbetering op die vorige model in die sin dat die krag verhoog is van 94 kW na 100 kW en die wringkrag is op 260 Nm na 300 Nm. Wat ‘n groot verbetering te weegbring is dat die sesspoed ratkas vervang is met ‘n dubbelkoppelaar, sewespoed ratkas. Wanneer vinnige reaksie benodig word om ‘n ander voertuig verby te steek kan die ratkieshefboom met die hand getrek word na ‘n laer rat. Volgens die vervaardiger neem dit 11.1 sekondes om van 0 tot 100 km/u te versnel en die topsnelheid is in die omgewing van 182 km/u. Die brandstofverbruik is volgens die vervaardiger 6,8l/100 km en die brandstofhouer neem 54 liter. Die bagasieruimte kan van 354 liter vergroot word na 1388 liter wanneer die 60:40 verhouding sitplekleunings plat gevou word.\nAan die voorkant in die middel van die neusgedeelte is die bekende Kia-kenteken met die hoofligte aan weerskante daarvan. Die kolligte is deel van die sierrooster en die byekorf luginlate laat die lug vir verkoeling in na die verkoeler en enjin.\nWat ‘n mens eintlik kry in hierdie voertuig is genoeg van alles. Genoeg pakplek, genoeg sitplek, genoeg beweegruimte en die brandstofverbruik is goed genoeg. Dit word aanbeveel dat moeders wat ‘n voertuig benodig om die kinders mee te vervoer, die naaste Kia-handelaar gaan besoek en u vergewis van wat die voertuig aanbied.


Apologetiek: Toegangsroetes (4) - www.bybelkennis.co.za\nHierdie stories se basis kom uit die alledaagse lewe van die plattelandse boeregemeenskappe. Hulle was toeganklik en het die aandag en verbeelding van sy gehoor getrek. Hulle is potensieel net so kragtig vandag as wat hulle destyds was – as hulle reg gebruik word. Die apologeet sal deur die gelykenis werk en krities belangrike vrae vra: Hoe sal hierdie storie my help om die evangelie te verkondig: Hoe sal dit my help om met hierdie gehoor te verbind? Die vraag is dus: Hoe kan ons hierdie storie nou gebruik?\nKom ons kyk na die kosbare pêrel (Matteus 13:45 – 46). In die oorspronklike Grieks bestaan hierdie gelykenis uit net 25 woorde. Uit ons ondervinding klink hierdie storie waar. Een manier om dit toe te pas is: almal soek na iets wat die moeite werd in die lewe is; dikwels vind ons dat dit wat ons verwag het ons bly sou maak, dit nie doen nie; ons begin wonder of enigiets vir ons vreugde en vrede sal bring; Jesus vertel hierdie storie; die handelaar verkoop alles wat hy het om die pêrel te koop. Hoekom? Die handelaar sien dat hierdie ‘n besondere pêrel is – alles wat hy reeds besit steek maar af by hierdie pêrel. Net soos die glans van die son dié van die sterre oortref – hulle kan immers net in die nag gesien word. Hierdie pêrel laat die handelaar besef dat wat hy reeds besit in ‘n ander perspektief gesien moet word. Wat hy gedink het hom tevrede sou stel maak hom ontevrede – dit laat hom verlang na iets wat op daardie stadium buite sy bereik was. Toe sien hy daardie spesiale pêrel – hy weet hy moet dit kry – hy het iets van die allergrootste waarde ontdek. Uiteindelik ontdek hy iets wat die moeite werd is om te besit – in vergelyking lyk alles wat hy reeds het van min waarde. Dit is wat die Christelike geloof is as jy dit begin ondersoek. Dit is so wonderlik – meer so as enigiets anders.\nHier is ‘n Bybelverhaal gebruik om ‘n belangrike stelling te maak. Verhale kan ook gebruik word om raamwerke daar te stel vir betekenis en interpretasie wat gebruik kan word om sin van die lewe te maak. Die gehoor word uitgenooi om in die storie te loop en te vra of dit sin maak van hulle ondervindings en waarnemings.\nKom ons kyk na ‘n belangrike verhaal in die Ou Testament: die ballingskap en die herstel van die volk in hulle eie land na die val van die Babiloniese Ryk. In 605 vC verslaan die Babiloniërs vir Egipte en word die leidende militêre en politieke mag in die streek. In 597 vC gee die koning en koninklike familie en koninklike raadgewers van Juda hulle oor aan die Babiloniese koning. Saam met etlike duisend burgers word hulle na Babilon weggevoer. In 539 vC val Babilon voor die Perse en die mense word toegelaat om na Jerusalem terug te keer.\nHierdie verhaal word dikwels gebruik om sin te maak uit die situasie van die mens. Die mense van Jerusalem behoort nie in Babilon nie – hulle was in ballingskap en verlang om na hulle eie land terug te keer. By die riviere van Babel, daar het ons gesit, en trane het gevloei as ons aan Sion dink (Psalm 137:1). Hierdie raamwerk maak sin van die mens se lewe: Ons is nie bedoel om hier te wees nie; hierdie is nie ons tuisland nie; ons behoort eintlik op ‘n ander plek. Diep binne ons is daar nog herinneringe van ons tuisland; ons verlang om na ons tuisland terug te keer. Ons leef in die hoop dat ons eendag daar waar on behoort, sal woon. Hierdie raamwerk praat van ons ware oorsprong en bestemming en maak sin van ons sterk verlange.\nDaar is ook verhale wat die Christelike geloof uitdaag soos die Da Vinci Code. Verhale nooi ons uit om alternatiewe wêrelde te verbeel en hulle dan met ons eie wêreld te vergelyk. Watter een is meer aantreklik en waarskynlik? Brown vertel ‘n verhaal wat baie mense graag wil glo waar is en nooi sy lesers uit om dit te glo. Hy verwerp die Christelike siening van dinge op ‘n populêre vlak – dit sou dan die gevolg van die verkeerde uitoefening van mag wees.\nVolgende keer gaan ons verder met ons bespreking van toegangsroetes en kyk na die gebruik van beelde.


Man in spitsverkeer doodgeskiet | Maroela Media\nŉ Taxibestuurder is Woensdagmiddag in spitsverkeer op Hendrik Potgieterweg by die Gordonweg-wisselaar in die Roodepoort-omgewing doodgeskiet.\nNick Dollman, woordvoerder van Netcare 911, het gesê die voorval het omstreeks 16:30 plaasgevind.\n“Dit blyk dat die bestuurder van die taxi verskeie kere geskiet is. Hy was by paramedici se aankoms op die toneel in ŉ kritieke toestand,” het Dollman gesê. Volgens Dollman is die man aan ŉ asemhalingsmasjien gekoppel, maar pogings om hom te resussiteer was onsuksesvol.\nRussel Meiring, woordvoerder van ER24, het gesê die taxibestuurder was glo in sy dertigs. “Hy is binne die taxi geskiet. Toe paramedici by die toneel opdaag het hulle hom ŉ kort entjie weg van sy taxi aangetref,” het Meiring gesê.\nDollman het gesê ŉ vrouepassasier in die taxi het aangevoer dat sy skrams deur ŉ koeël getref is. “Paramedici het na haar omgesien, maar sy het verdere mediese behandeling van die hand gewys.”\nGerd Lourens · 1 jaar gelede\nHaha, iemand het besluit skroef die, die ou kan nie bestuur nie, kom ons haal hom uit sirkulasie\nWitwillem · 1 jaar gelede\nEk verstaan nie Gerd se schadenfreude nie.\nOns weet nie eens hoekom die man vermoor is nie.